"Phetolelo kakaretso DIKAROLO TSA GO RUTA GO SA LE GALE LE KGODISO Go na le dikarolo di le thataro tsa go go ruta go sa le gale le kgodiso (DRGK) tse di lomaganyang ditlhogo di le tharo le melawana e le somepedi. (DRGK) e rulaganya ditšhono tsa kgolo le go ithuta ga bana go thusa bagolo go rulaganya ditirwana le masea, banyana le bana ba bannye. Tsone ke: 1. Boemo jo bo siameng 2. Go ikitse le go itshupa 3. Tlhaeletsano 4. Go tlhotlhomisa Dipalo 5. Boitlhamedi 6. kitso le go tlhaloganya tikologo Nngwe le nngwe ya di (TKNBA) e amana thata le Dipholo tse di neetsweng mo go TKNBA. TKNBA e godisa mokgwa o o lomagantsweng.  Mokgwa o o akaretsa dikgono tsotlhe tse di farologaneng, kitso le bokgoni tse bana ba solofelwang e bile ba rotloediwa go nna le tsone mo bokgoning jwa bone jwa go tlhaloganya jo bo farologaneng.  Mokgwa o o lomagantsweng o lebagane ka o amana sentle le mokgwa o bana ba tshwanetseng go o ithuta . Bana ba a gola e bile ba nna le kgodiso ka go tlhagelela mo maitemogelong a a farologaneng se se diragalang mmogo le ka kopanelo e e matlhagamatlhaga, e ama dikarolo tse di farologaneng tsa kgodiso ya ngwana .  Sekao se se siameng ke fa go tlaa nna le maitemogelo a a rileng kgotsa bokgoni jo bo agilweng ke ditirwana mo kamanong le bokgoni jwa tlhaloganyo ka mmele, le mo bokgoning jwa tlhaloganyo. Go botoka go bontsha bokgoni jo bo atologileng jo bana ba solofelwang go bo fitlhelela go tswa mo lenaaneng le mo ditirwaneng, go na le dikgono le bokgoni tse di rileng go tswa go kgodiso ya tlhaloganyo e e rileng . Mo go TKNBA, dipholo tsotlhe tse di elediwang di akaretsa bana botlhe go tswa go ba ba sa tswang go belegwa go ya go dingwaga di le nne. Pholo nngwe le nngwe e e elediwang e na le dikaedi le bokgoni jo bo rileng . Tse di supiwa go ya ka dingwaga tse di farologaneng . Dipholo tse di elediwang di ikaelela go:  thusa go tlhomamisa gore bana ba ithuta ka mokgwa o o lomagantsweng  kgontsha batsadi, batlhokomedi ba bana le batlhokomedi ba bangwe go neela manaane a a maleba le mekgwa mengwe go tshegetsa ditirwana tsa bana  neela motheo wa go ithuta ga botshelo jotlhe. 8"